**ประโนตย์ วิเศษแพทย์ และสมชาย แก้วจินดา** หรือที่รู้จักในชื่อ **ตำนานโลงคู่วัดหัวลำโพง** **ประโนตย์-สีดา** โดยทั้งคู่เป็นคู่รักกันที่เป็น เพศเดียวกัน ซึ่งนับเป็นกลุ่มคู่รักเพศเดียวกันที่พูดถึงวงกว้างในสังคมไทยในช่วงปี 2510  และภายหลังยังถูกนำมาถ่ายทอดเรื่องราวของทั้งคู่ผ่านบทเพลง รวมถึงนวนิยาย และภาพยนตร์อยู่บ่อยครั้ง อาทิ "สีดา" (2532) ดนุพล แก้วกาญจน์ โดยมีครูน้อย - สุรพล โทณะวณิก ศิลปินแห่งชาติประจำปี 2540 เป็นผู้แต่งเนื้อร้อง รวมถึงนวนิยาย ม่านนางรำ (2547) และภาพยนตร์ สีดา ตำนานรักโลงคู่ (2563)

ประโนตย์ วิเศษแพทย์
-------------------

ประโนตย์ วิเศษแพทย์ ชื่อเล่น **โนตย์** เกิดเมื่อวันที่ 1 กรกฎาคม พ.ศ. 2481 และเสียชีวิตวันที่ 2 พฤษภาคม พ.ศ. 2510 (28 ปี) เกิดที่กรุงเทพมหานคร ประเทศไทย เป็นบุตรชาย ของนายยงค์ และหม่อมหลวงหญิงบุญนาค วิเศษแพทย์ ซึ่งครอบครัวมีฐานะดี ประโนตย์มีพี่น้องทั้งหมด 5 คน และประโนตย์เป็นเพียงบุตรชายเพียงคนเดียวของครอบครัววิเศษแพทย์ โดยประโนตย์ มีลักษณะเหมือนกับผู้หญิงตั้งแต่เด็ก จนเป็นผู้ใหญ่

#### การศึกษา

ประโนตย์ เริ่มเข้าศึกษาในระดับประถมศึกษา ที่โรงเรียนใกล้บ้าน ย่านซอยสวนพลู ประมาณปี พ.ศ. 2492 ประโนตย์ มีความสนใจในการแสดงตั้งแต่เด็ก ประโนตย์ตัดสินใจสอบเข้าเรียนต่อที่ โรงเรียนนาฏศิลป กรมศิลปากร (วิทยาลัยนาฏศิลปในปัจจุบัน) โดยทางครอบครัวสนับสนุนอย่างเต็มที่ ไม่เคยว่ากล่าวประโนตย์ในทางที่ไม่ดี

#### การแสดง และการสวมบทบาทสตรีเพศ

ประโนตย์ ได้ฝึกรำเป็นนางสีดา อยู่นาน จนประโนตย์ ได้คัดเลือกให้เป็นนางสีดา และประโนตย์ได้ทำการแสดงให้ผู้ชมได้ดู โดยนางสีดา ที่ประโนตย์ ได้ทำการแสดงนั้นเหมือนกับผู้หญิงจริงๆ มีความเป็นผู้หญิงมาก โดยในช่วงนั้น สังคมไทย ยังไม่ยอมรับในตัวกลุ่มบุคคลที่มีความหลากหลายทางเพศ ประโนตย์ได้แอบไปแสดงโขน ในสถานที่ข้างนอก โดยทางโรงเรียนไม่ได้อนุญาตให้นำโขนไปเล่นในสถานที่ข้างนอก การแสดงของประโนตย์ ได้ยุติลง เพียงเวลา 3 ปี

มูลเหตุ
-------

ประโนตย์ได้รู้สึกหวาดระแวง และหึงหวง กลัวว่าสมชายจะไปมีคนอื่น ประโนตย์ จึงตัดสินใจพาสมชาย ไปสาบานต่อต่อกันที่ วัดพระแก้ว และศาลหลักเมือง ต่อมาหลังจากทั้งคู่ทะเลาะกัน สุดท้ายทั้งคู่จึงตัดสินใจแยกกันอาศัย

การฆ่าตัวตาย
------------

ประโนตย์ พยายามฆ่าตัวตายอยู่หลายครั้ง แต่ก็ไม่สำเร็จ จนในคืนวันที่ 2 พฤษภาคม พ.ศ. 2510 ประโนตย์ได้ดื่มยาพิษฆ่าตัวตายที่บ้านพักของเธอ ศพของประโนตย์ตั้งไว้ ณ วัดหัวลำโพง กรุงเทพมหานคร

หลังจากสมชายทราบข่าว จึงเศร้าเสียใจเป็นอย่างมาก เขาตัดสินใจดื่มยาฆ่าแมลงฆ่าตัวตายตามประโนตย์ในเดือนเดียวกัน จากนั้นญาตินำศพของสมชาย มาตั้งเคียงคู่กับประโนตย์ และฌาปนกิจศพทั้งคู่พร้อมกัน ณ วัดหัวลำโพง

สิ่งสืบเนื่อง
-------------

### เพลง

* สีดา - ดนุพล แก้วกาญจน์ อัลบั้ม - อย่างลึกซึ้ง…แด่คุณคนพิเศษ
* สีดา OST.สีดา ตำนานรักโลงคู่ - สิงโต นำโชค

### ภาพยนตร์

* สีดา ตำนานรักโลงคู่ กำกับโดย เอกชัย ศรีวิชัย

อ้างอิง
-------

1. ↑  เทียบตัวจริง Vs ในหนัง ถ่ายทอดเรื่องราว สีดา ตำนานรักโลงคู่
2. ↑  [พ.ศ. 2498-2510 โศกนาฎกรรมความรักชายรักชาย สู่ตำนานโลงคู่ ณ วัดหัวลำโพง]
3. ↑  เรืองจริงในนิยาย สีดา นางรำสาวประเภทสอง ในนวนิยาย ม่านนางรำ
4. ↑  "ตำนานรัก "โลงคู่" วัดหัวลำโพง". *www.sanook.com/horoscope*.
5. ↑  ตำนานรัก "โลงคู่" วัดหัวลำโพง
6. ↑  *สีดารักโลงคู่ : ความจริงไม่ตาย (2 ม.ค. 61)*, สืบค้นเมื่อ 2021-10-01
7. ↑  *สีดา - แจ้ ดนุพล แก้วกาญจน์ [Official Music Video]*, สืบค้นเมื่อ 2021-10-01
8. ↑  *สิงโต นำโชค - สีดา OST. สีดา ตำนานรักโลงคู่ [Official Lyrics Video]*, สืบค้นเมื่อ 2021-10-01
9. ↑  *สีดา ตำนานรักโลงคู่ | Seeda - Official Trailer [ซับไทย]*, สืบค้นเมื่อ 2021-10-01